༣༽་གསུམ་པ་ཚིག་དོན་གཉིས་ཀ་ཟབ་ཅིང་རྒྱ་ཆེ་བའི་ས་ལམ་གྱི་རྣམ་གཞག་སྟོན་པའི་གཞུང་ཆེན་སློབ་སྦྱོང་འབད་དེ་དགེ་ཕན་དངོས་ནི་སྤྱིར་སེམས་ཅན་ཐམས་ཅད་བདེ་སྐྱིད་མ་དགོ་མི་མེད་པ་དང་སྡུག་བསྔལ་དགོ་མི་ག་ཡང་མེད་དེ་འབད་ས་ཅི་རུ་ལག་ལེན་དང་ཞེ་འདོད་ཕྱི་འགྱུར་འབད་ཡར་སོང་སྟེ་བདེ་བའི་རྒྱུ་དགེ་བ་སྒྲུབ་མ་ཤེས་སྡུག་བསྔལ་རྒྱུ་སྡིག་པ་ངམ་ངམ་ཤུགས་ཀྱིས་འབད་ཡར་སོང་བའི་སེམས་ཅན་ཐམས་ཅད་རང་གི་ཕ་མ་ལུ་མ་གྱུར་མི་ཕུད་རྡོག་གཅིག་ཡང་མེད་ཕ་མ་ལུ་གྱུར་བའི་བསྒང་ད་ལྟོའི་དྲིན་ཅན་ཕ་མ་གཉིས་བཟུམ་སྦེ་བཀའ་དྲིན་ཚད་ལས་བརྒལ་ཏེ་ཡོད་མི་ཕ་མ་ཆ་ཁྱབ་དེ་སྦེ་སྡུག་བསྔལ་མྱོངམ་མྱོང་ས་རང་བཞག་ཐབས་མེད་ཁོང་ཆ་ཁྱབ་འཁོར་བའི་སྡུག་ལས་འགྲོལ་ཏེ་རྣམ་མཁྱེན་རྫོགས་པའི་སངས་རྒྱས་ཀྱི་ས་ལུ་བཀོད་ནིའི་དོན་ལུ་དང་པོ་བྱང་ཆུབ་མཆོག་ཏུ་སེམས་བསྐྱེད་སྟངས་དང་བར་དུ་ཕ་རོལ་ཏུ་ཕྱིན་པ་དྲུག་ཉམས་སུ་ལེན་ཏེ་ས་ལམ་རིམ་པར་གོང་ལས་གོང་དུ་སོང་སྒྲིབ་གཉིས་མ་ལུས་པ་ཆ་ཚང་སྤངས་ཏེ་རྟོགས་པའི་ཡོན་ཏན་ཡོངས་རྫོགས་ཁོང་དུ་ཆུད་དེ་མཐར་མངོན་པར་སངས་རྒྱས་རྒྱས་ཚུལ་བར་ཏེ་་ཤེས་ཡོན་མཐར་ཐུག་དེ་འཐོབ་ནི་དང་།གནས་སྐབས་དམིགས་བཅས་བསོད་ནམས་ཀྱི་ཚོགས་བཟང་པོ་དཔེར་ན་གདུལ་བྱའི་རྒྱུད་དམ་ལོ་ན་ཚོད་དང་འཁྲི་གཞན་ཕན་བྱང་ཆུབ་ཀྱི་སེམས་གཞི་བཞག་པའི་སྟེང་ལོ་ན་ཆུང་མི་ཚུ་ཡོན་ཏན་གཞི་མ་འབྲི་ཀློག་ལས་འགོ་བཟུང་རིག་པའི་གནས་ཆུང་ལྔ་དང་གནས་ཆེན་ལྔ་ལུ་སློབ་སྦྱོང་འབད་དགོ་པའི་སྐུལ་མ་དང་འབྲེལ་དགེ་ཕན་བླ་ན་མེད་པ་བཤད་ནི་བར་ན་སྐོརམ་ཚུ་ལུ་ཁོང་རང་གི་རིག་པའི་ལྕོགས་གྲུབ་དང་བསྟུན་ཏེ་ལེགས་པའི་ལམ་ལུ་བཀོད་ནི་དང་ལོ་ན་རྒན་རྒས་ལུ་གཙོ་བོ་དག་སྣང་དང་དད་པ་མོས་གུས་སྦོམ་གྱིས་སྒོ་ལས་མཆོད་རྟེན་དང་ལྷ་ཁང་སྐོར་བ་རྐྱབ་ཚུལ་མ་ཎི་དང་བཛྲ་གུ་རུ་སོགས་གྱངས་སྟངས་ལ་སོགས་པ་སྟེ་མདོར་ན་ནང་པའི་ཆོས་རྒྱུ་མཚན་ཤེས་པའི་སྒོ་ལས་ཡུལ་དུས་དང་མིའི་བསམ་ཚུལ་དང་བསྟུན་གང་ལ་གང་འཚམས་དགེ་བའི་ཕྱོགས་ལ་འཇུག་པའི་བསྐུལ་མ་འབད་དེ་ཞི་བདེ་ལུ་སྐོས་ཚུགས་པའི་ཤེས་ཡོན་ཁྱད་པར་ཅན་འཐོབ་ཨིན།